Уступленне Украіны ў Еўрапейскі Саюз

28 лютага 2022 года, неўзабаве пасля ўварвання Расіі, Украіна падала заяўку на членства ў Еўрасаюзе (ЕС). Прэзідэнт Украіны Уладзімір Зяленскі запатрабаваў неадкладнага прыёму ў адпаведнасці з «новай спецыяльнай працэдурай», а прэзідэнты васьмі краін ЕС заклікалі паскорыць працэс далучэння. Старшыня Еўракамісіі Урсула фон дэр Ляен заявіла, што падтрымлівае ўступленне Украіны, але на гэты працэс спатрэбіцца час. 1 сакавіка 2022 года Еўрапарламент рэкамендаваў зрабіць Украіну афіцыйным кандыдатам у члены, а 10 сакавіка 2022 года Савет Еўрапейскага саюза запытала ў Камісіі меркаванне па заяўцы. 8 красавіка 2022 года фон дэр Ляен перадала Зяленскаму заканадаўчую анкету, на якую Украіна адказала 9 мая.

17 чэрвеня 2022 года Еўрапейская камісія рэкамендавала Еўрапейскаму савету надаць Украіне статус кандыдата на ўступленне ў Еўрасаюз.

23 чэрвеня 2022 года Еўрапарламент прыняў рэзалюцыю, якая заклікае неадкладна надаць Украіне статус кандыдата на членства ў Еўрасаюзе. 23 чэрвеня 2022 года Еўрапейскі савет надаў Украіне статус кандыдата на ўступленне ў Еўрасаюз. 14 снежня 2023 года Рада Еўрасаюза вырашыла пачаць перамовы аб далучэнні Украіны да Еўрасаюза.

## Падтрымка краін 
 і прэзідэнтам Украіны Уладзімірам Зяленскім]]
26 лютага 2022 г. Прэзідэнт Польшчы Анджэй Дуда выступіў за паскораны шлях уступлення Украіны ў ЕС. 27 лютага прэм’ер-міністр Славеніі Янез Янша сумесна з прэм’ерам Польшчы Матэушам Маравецкім у лісце прэзідэнту Еўрасавета Шарлю Мішэлю прапанавалі план хуткай інтэграцыі Украіны ў ЕС да 2030 года. Прэм’ер-міністр Славакіі Эдуард Гегер прапанаваў ЕС стварыць новую спецыяльную працэдуру для далучэння Украіны да Еўрапейскага Саюза, каб у будучыні дапамагчы Украіне ўстаць на ногі і аднавіцца пасля вайны.

1 сакавіка 2022 г. Прэзідэнты васьмі краін-членаў ЕС (Рэспублікі Балгарыя, Чэшскай Рэспублікі, Эстонскай Рэспублікі, Латвійскай Рэспублікі, Літоўскай Рэспублікі, Рэспублікі Польшча, Славацкай Рэспублікі і Рэспублікі Славенія) падпісалі адкрыты ліст з заклікам неадкладна даць Украіне перспектыву членства да перамоваў аб уступленні. Таксама ў гэты дзень міністр замежных спраў Венгрыі Петэр Сіярта выказаўся за паскоранае ўступленне Украіны ў Еўрапейскі саюз.

9 сакавіка 2022 года Сенат Польшчы 93 галасамі прыняў «за» рэзалюцыю, у якой заклікае краіны Еўрапейскага Саюзу падтрымаць паскораны працэс уступлення Украіны ў ЕС.

## Працэдура 
]]
Пагадненне аб асацыяцыі з Украінай увайшло ў сілу ў 2017 годзе (а часова выконваецца наогул з 2015-га).

У панядзелак 28 лютага 2022 Прэзідэнт Украіны Уладзімір Зяленскі падпісаў заяўку на членства Украіны ў Еўрапейскім Саюзе. Кіраўнік дзяржавы з Кіраўніком МАНЮ Русланом Стефанчуком і Прэм’ер-міністрам Украіны Дзянісом Шмыгалем падпісалі Супольную заяву.

Прэзідэнт Уладзімір Зяленскі ў аўторак 1 сакавіка выступіў у Еўрапарламенце і заявіў, што Украіна даказала, што выбрала Еўропу, а зараз Еўропа павінна абраць Украіну і падтрымаць уступленне ў ЕС:

Еўрапейскі парламент 1 сакавіка пераважнай большасцю галасоў (637 галасамі «за», толькі 13 еўрадэпутатаў выступілі «супраць», 26 устрымаліся) зацвердзіў рэзалюцыю, якая рэкамендуе дзяржавам-сябрам ЕС працаваць над прадастаўленнем Украіне статусу кандыдата на ўступленне. Зрэшты, голас Еўрапарламента з’яўляецца рэкамендацыйным.

Звычайна рашэньне Эўракамісіі па адпаведнасьці гэтай заяўкі займае ад 15 да 18 месяцаў.

Працэс прыняцця вырашэння
* Адпраўка пісьма-заявы старшынству Парады ЕС (цяпер гэтая — Францыя).
* Савет інфармуе краіны-члены, Еўрапейскі парламент і нацыянальныя парламенты аб заяўцы.
* Паседжанне 27 міністраў прымае рашэнне, каб афіцыйна атрымаць меркаванне Еўрапейскай камісіі па заяўцы (доўжыцца ад 15 да 18 месяцаў).

Падрыхтоўка краіны-кандыдаткі
* Адаптацыя ўласных інстытуцый, стандартаў і інфраструктуры для выканання абавязацельстваў дзяржавы-члена.
* Адпаведнасць крытэрам уступлення, у тым ліку прыняцце і імплементацыю заканадаўства ЕС.

У чэрвені 2024 года ЕС афіцыйна адкрыў перамовы з Украінай пра ўступленне.

Перамовы ўключаюць у сябе скрынінг заканадаўства краіны-кандыдата і яго адаптацыю да дзейнага заканадаўства ЕС, а таксама рэалізацыю судовых, адміністрацыйных, эканамічных і іншых рэформаў, неабходных для задавальнення патрабаванняў ЕС (так званых капенгагенскіх крытэрыяў).

## Гл. таксама 
* Embrace Ukraine. Strengthen the Union
* Уступленне Грузіі ў Еўрапейскі Саюз
* Уступленне Малдовы ў Еўрапейскі Саюз

## Зноскі 
Катэгорыя:Украіна і Еўрапейскі Саюз
Украіна